Eduskunnan kirjastosta Valtion Keskuskirjasto n:o 1
[Valtioneuvoston kanslian kirje valtiokonttorille.]

N:o 9/155 K.D.V.K. 1920

N:o 122.

1920, tammikuun 29 päivänä

Valtiokonttorille.

  Sittenkun Eduskunnan kirjasto on Valtioneuvoston päätöksellä huhtikuun 14 päivältä 1919 muutettu Valtioneuvoston kanslian alaiseksi Valtion Keskuskirjastoksi lukien kuluvan tammikuun 1 päivästä, on Valtioneuvosto tänään tapahtuneessa esittelyssä nähnyt hyväksi myöntää Valtion Keskuskirjaston menoihin kuluvalta tammikuulta 5,500 markkaa, josta 5,000 markkaa palkkauksiin ja 500 markkaa tarverahoiksi sekä ensi helmikuulta 6,200 markkaa, josta 5,700 markkaa palkkauksiin ja 500 markkaa tarverahoiksi.

Valtioneuvoston kanslia kehoittaa täten, Valtioneuvoston päätöksen mukaisesti, Valtiokonttoria suorittamaan edellämainitut määrät Valtion Keskuskirjastolle virkaatoimittavan Valtionkirjastonhoitajan, filosofiantohtori A.H. Bergholmin osoitusten mukaan; ollen menot tileissä huomattavat ennakkomaksuina sekä aikanaan, kuluvan vuoden menoarvion tultua vahvistetuksi, merkittävät lopullisiksi menoiksi 4 P.L. II luvun (Valtion Keskuskirjasto) asianomaisten momenttien kohdalle.

Pääministeri Vennola.

Arvi E. Voutilainen

</div>

Lähde
 Kansallisarkistossa oleva valtioneuvoston kanslian puhtaaksikirjoitetut kirjekonseptit 1920, Db:2.

Valtioneuvoston kanslian kirjeet